Parlamentul  României

Camera Deputaţilor

Comisia pentru muncă şi protecţie socială











Nr.27/147










14 mai 2006
R A P O R T

asupra propunerii legislative pentru completarea art. 4 din Ordonanţa de urgenţă a Guvernului nr. 4/2005 privind recalcularea pensiilor din sistemul public provenite din fostul sistem al asigurărilor sociale de stat, aprobată prin Legea nr.78/2005

1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu propunerea legislativă pentru completarea art. 4 din Ordonanţa de urgenţă a Guvernului nr. 4/2005 privind recalcularea pensiilor din sistemul public provenite din fostul sistem al asigurărilor sociale de stat, aprobată prin Legea nr.78/2005, trimisă cu adresa nr. 206 din 2 aprilie 2007.

La întocmirea prezentului raport Comisia a avut în vedere avizele:

Consiliului Legislativ (nr.1486/6.11.2006- favorabil)

Consiliului Economic şi Social (nr.2671/7.11.2006 – negativ)

Comisiei juridice, de disciplină şi imunităţi (31/372/18.04.2007 - negativ)

Comisia pentru egalitatea de şanse pentru femei şi bărbaţi (37/128/13.04.2007 -favorabil)

precum şi punctul de vedere al Guvernului (nr. 3566/23.11.2006- negativ).

Propunerea legislativă are ca obiect de reglementare completarea art. 4 din Ordonanţa de urgenţă a Guvernului nr. 4/2005 privind recalcularea pensiilor din sistemul public provenite din fostul sistem al asigurărilor sociale de stat, aprobată prin Legea nr.78/2005, publicată în Monitorul Oficial al României, Partea I, nr. 119/7.02.2005, în sensul determinării punctajului mediu anual, pentru perioadele când în carnetele de muncă ale pensionarilor proveniţi din fostul sistem al asigurărilor sociale de stat nu au fost înregistrate drepturile salariale sau pensionarul nu poate prezenta acte doveditoare de certificare, pe baza punctajelor medii realizate în perioada în care drepturile salariale au fost înregistrate în carnetele de muncă.
Comisia propune Plenului Camerei Deputaţilor respingerea propunerii legislative din următoarele considerente:


1.Prin apariţia Ordonanţei de urgenţă a Guvernului nr.19 din 21 martie 2007 pentru modificarea şi completarea Legii nr. 19/2000 privind sistemul public de pensii şi alte drepturi de asigurări sociale s-a soluţionat problema pensionarilor care nu puteau face dovada veniturilor realizate anterior datei de 1 ianuarie 1963, prin stabilirea unui nou mod de acordare a punctajului la pensie, asigurând pentru toţi pensionarii aceleaşi formule de calcul reglementate de Legea nr. 19/2000.
2. Prevederea conform căreia pentru persoanele ale căror drepturi de pensie s-au deschis în perioada 1 iulie 1971 - 31 martie 2001, stagiu complet de cotizare utilizat la determinarea punctajului mediu anual să fie cel reglementat de Legea nr. 3/1977 privind pensiile de asigurări sociale de stat şi asistenţă socială, nu se justifică întrucât încalcă principiul contributivităţii consacrat de Legea nr. 19/2000 privind sistemul public de pensii şi alte drepturi de asigurări sociale. 
2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat în calitate de invitate doamna Gabriela Mateescu, director în cadrul Ministerului Muncii, Familiei şi Egalităţii de Şanse şi doamna Cecilia Sebe, consilier în cadrul Ministerului Muncii, Familiei şi Egalităţii de Şanse.
4. La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu 6 voturi pentru şi 1 vot împotrivă şi 3 abţineri.
5. Proiectul de lege a fost respins de Senat în şedinţa din 28 martie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterii în şedinţa din 8 mai 2007, Comisia propune respingerea propunerii legislative.

PREŞEDINTE,




SECRETAR,


Gheorghe Barbu




Karoly KEREKES
Întocmit, 

Expert Sorina Steliana SZABO

PAGE  
2

